Diari Oficial de la Generalitat Valenciana


Sumari del DOGV 4714, del 17-03-2004 (2004/2040)

RESOLUCIÓ de 20 de febrer de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la finca urbana de 12.050 m² de superfície, situada al carrer del Gravador Esteve de Quart de Poblet (València), destinada a la construcció d'un centre d'educació secundària, realitzada per l'ajuntament del dit municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4714

Data del DOGV
:   17-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2040


Data del document
:   20-02-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Quart de Poblet
    * cultura regional
    * propietat immobiliària

RESOLUCIÓ de 20 de febrer de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la finca urbana de 12.050 m² de superfície, situada al carrer del Gravador Esteve de Quart de Poblet (València), destinada a la construcció d'un centre d'educació secundària, realitzada per l'ajuntament del dit municipi. [2004/X2040]
  
L'Ajuntament de Quart de Poblet, en sessió plenària realitzada el dia 8 d'agost de 2003, va acordar la cessió gratuïta a la Generalitat Valenciana de la finca urbana de la seua propietat de 12.050 m² de superfície, per a ser destinada a centre d'educació secundària, situada al carrer del Gravador Esteve de la dita població, atorgant escriptura pública d'agrupació, segregació i cessió unilateral de la dita finca a favor de la Generalitat Valenciana davant de la notària de Quart de Poblet, senyora Carmen Moróder Tomás, amb data 22 d'agost de 2003. Atés el caràcter demanial de la parcel·la, la cessió s'ha efectuat en aplicació del que disposa l'article 37 de la Llei 14/2003, de Patrimoni de la Generalitat Valenciana que regula les mutacions demanials externes.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de l'acceptació gratuïta de l'immoble amb la finalitat de destinar la finca a la construcció d'un centre d'educació secundària.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Quart de Poblet de la finca urbana que té 12.050 m² de superfície, situada al carrer del Gravador Esteve de la dita població, que confronta per tot el seu perímetre amb terrenys de l'Ajuntament de Quart de Poblet, destinats a dotacions públiques (vials i espais lliures), per les parts oest i nord, confronta amb un vial que unix el carrer del Tribunal de les Aigües des de la seua intersecció amb el carrer del Gravador Esteve amb el Riu Túria; pel sud, en dos plànols confronta amb els carrers de Fernando Galiana i del Gravador Esteve, pel qual té l'accés principal (número 6 i 8); per l'est també en dos plànols, confronta amb un espai lliure, situat junt al carer del Riu Túria i amb el carrer de Fernando Galiana.
  
Pendent d'inscripció, procedix de la segregació amb agrupació prèvia de les registrals 66, 831, 832, 833, 10.537, 65, 829, 830 i 16.037 del Registre de la Propietat de Paterna dos.
  
Referència cadastral: procedix de part de 7252E511802221771Y7, 82137M871957232249C8, 90616T745631479408F5, 9105781M6671G5552JF, 4311876Q3223V1579FD, 9740903Y1794S0001SG.
  
Segon
  
La cessió gratuïta realitzada per l'Ajuntament de Quart de Poblet, s'efectua amb la condició de destinar la finca a la construcció d'un centre d'educació secundària, i amb subjecció al que disposa l'article 37 de la Llei 14/2003, de Patrimoni de la Generalitat Valenciana..
  
Tercer
  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 20 de febrer de 2004.- El conseller: Gerardo Camps Devesa.